Rikunarita-ORG/Wikinium huggingface dataset:
# פיצוץ

פיצוצים במהלך תצוגה אווירית במירמר
**פיצוץ** (אקספלוזיה) הוא גדילת נפח מהירה של חומר ולרוב שינוי מצב צבירתו לגז. ככל שהשינוי מהיר יותר, כך החומר שנוצר נמצא בלחץ גבוה יותר.

הלחץ שנוצר גורם לגל הדף אטמוספירי חזק כשהוא מתאזן עם הלחץ האטמוספירי של הסביבה. אם החומר המתפוצץ כלוא במעטפת חומר אחר הוא יגרום לעיתים לריסוק המעטפת.

## שימושים

לפיצוץ מספר שימושים, העיקריים שבהם הם:

* כרייה
* הדף של גופים שונים
* הריסת מבנים
* שימוש במסגרת מלחמה או עימות צבאי במטרה לפגוע במטרות אסטרטגיות או לחלופין בבני אדם.

## ראו גם

* חומר נפץ
* ניפוץ (דטונציה)
* מהירות התפוצצות
* פיצוץ אד מתפשט של נוזל רותח
* סופרנובה

## קישורים חיצוניים

* פיצוצים, דף שער בספרייה הלאומית

 ערך זה הוא קצרמר בנושא כימיה. אתם מוזמנים לתרום לוויקיפדיה ו**להרחיב אותו**.
# מאה (תקופה)

**מאה** היא מושג המציין 100 שנים עוקבות.

ברוב מערכות התאריכים, מאות ממוספרות באופן עוקב. אולם, המאה הראשונה של מסגרת זמן היא "המאה הראשונה" ולא "מאה 0".

מערכות התאריך העתיקות ביותר עשו שימוש בתאריך סידורי ולא יסודי. במערכות כאלו, ניתן לדבר על השנה הראשונה למלכותו של המלך ג'ון למשל. מאוחר יותר צצו מערכות תאריך שהחלו לתת תאריכים החל מיסודה של שושלת, עיר, או דת. מערכות אלה המשיכו להיות סידוריות. אב אורבה קונדיטה סופרת את השנה 1 כשנת היווסדה של רומא. ספירת הנוצרים רואה בשנת אחד כשנת חייו הראשונה של ישו, אם כי מבחינה היסטורית נראה שישו נולד לפחות ארבע שנים קודם לכן. הלוח המוסלמי רואה בשנת אחד כשנת ההג'רה. הלוח העברי רואה בשנה 1 את בריאת העולם.

בלוח השנה הגרגוריאני, לוח השנה הנפוץ ביותר בעולם, השנה הראשונה היא שנת הולדתו של ישו על פי האמונה הנוצרית. לפי הלוח לא קיימת "שנת אפס". לפיכך, המאה הראשונה מכילה את השנים 1–100 לספירת הנוצרים, האלף הראשון את השנים 1–1000 לספירת הנוצרים וכך הלאה.

מערכות תארוך מודרניות יותר כמו מספור שנים אסטרונומי המשמשת אסטרונומים, מתחילות את הספירה מהשנה אפס. במערכות כאלה נעשה שימוש ב-0 עד 99 לציון המאה הראשונה.

השימוש בקו זמן כרונולוגי המבוסס על ספירת הנוצרים הצליח ליצור אחידות בדיווח על האירועים שונים מההיסטוריה האנושית. שימוש ב**שנים**, **עשורים**, **מאות** ואף **אלפים** להגדרת תקופות היסטוריות מהווה קנה מידה למיקום האירועים מסוימים על ציר הזמן.

השימוש בשנים ובעשורים מתאר אירועים נקודתיים ומגמות לאורך מספר שנים. תקופות היסטוריה ארוכות יותר דוגמת מאות, נפוצו בתקופה המודרנית, תרומת בכך שהשימוש במאות מאפשר לתאר מהלכים היסטוריים ארוכי טווח דוגמת שלטונן של אימפריות שונות לאורך ההיסטוריה האנושית, מי שלט באילו שטחים לאורך ההיסטוריה האנושית ולאורך אילו תקופות היסטוריות ועוד. שימוש ביחידות זמן של אלפים שנים אינו נפוץ בקרב הקהל הרחב, אלא בעיקר בקרב היסטוריונים החוקרים בין השאר תנועת אוכלוסיות, שינויי אקלים, התפתחות והכחדת מינים וכדומה.

## רשימת מאות לפני הספירה

| אלפים | מאות |
| --- | --- |
| האלף ה-3 לפנה"ס | המאה ה-30 | המאה ה-29 | המאה ה-28 | המאה ה-27 | המאה ה-26 | המאה ה-25 | המאה ה-24 | המאה ה-23 | המאה ה-22 | המאה ה-21 |
| האלף ה-2 לפנה"ס | המאה ה-20 | המאה ה-19 | המאה ה-18 | המאה ה-17 | המאה ה-16 | המאה ה-15 | המאה ה-14 | המאה ה-13 | המאה ה-12 | המאה ה-11 |
| האלף ה-1 לפנה"ס | המאה ה-10 | המאה ה-9 | המאה ה-8 | המאה ה-7 | המאה ה-6 | המאה ה-5 | המאה ה-4 | המאה ה-3 | המאה ה-2 | המאה ה-1 |

## רשימת מאות לספירה

| אלפים | מאות |
| --- | --- |
| האלף ה-1 | המאה ה-1 | המאה ה-2 | המאה ה-3 | המאה ה-4 | המאה ה-5 | המאה ה-6 | המאה ה-7 | המאה ה-8 | המאה ה-9 | המאה ה-10 |
| האלף ה-2 | המאה ה-11 | המאה ה-12 | המאה ה-13 | המאה ה-14 | המאה ה-15 | המאה ה-16 | המאה ה-17 | המאה ה-18 | המאה ה-19 | המאה ה-20 |
| האלף ה-3 | המאה ה-21 | המאה ה-22 | המאה ה-23 | המאה ה-24 | המאה ה-25 | המאה ה-26 | המאה ה-27 | המאה ה-28 | המאה ה-29 | המאה ה-30 |

## מקורות

* "The Battle of the Centuries", Ruth Freitag, U.S. Government Printing Office. Available from the Superintendent of Documents, PO Box 371954, Pittsburgh, PA 15250- 7954. Cite stock no. 030-001-00153-9.

## קישורים חיצוניים

 מדיה וקבצים בנושא **מאה** בוויקישיתוף
# הכנסייה הנוצרית

**האם התכוונתם ל... נצרות – הדת הנוצרית
* הכנסייה – כלל המאמינים הנוצרים, ראו גם אחדות הקדושים
* אקלסיולוגיה – הענף בתאולוגיה המוקדש לעיסוק במאפייני קהילת המאמינים הנוצרית
* כנסייה – מבנה המשמש בנצרות לפולחן דתי ולתפילה
* כנסייה (מוסד) – הממסדים השונים שבמסגרתם פועלים זרמי האמונה הנוצרית
* קטגוריה:נצרות: זרמים – ממסדים נוצריים המכונים כנסיות. עבור אדם השייך לאחת העדות הגדרת העדה היא הכנסייה הנוצרית עבורו
* מוסדות הכנסייה המתאימים לאמונתו של האדם

|  |  |
| --- | --- |
| פירושונים |  זהו דף פירושונים, שמטרתו להבחין בין ערכים שונים בעלי שם דומה.

 אם לא מצאתם ברשימת הפירושונים את הערך שהתכוונתם אליו, נסו:
* דפים ששמם מתחיל ב”הכנסייה הנוצרית“
* דפים ששמם מכיל ”הכנסייה הנוצרית“
* חיפוש ”הכנסייה הנוצרית“ בוויקיפדיה
 |
# אמין גואירי

אמין גואירי
Amine Gouiri|  |
|
לידה |
16 בפברואר 2000 (בן 26) בורגואן-ז'לייה, צרפת |
|
שם מלא |
אמין פריד גואירי |
|
שם לידה | Amine Ferid Gouiri  |
|
מדינה |
צרפת, אלג'יריה  |
|
גובה |
1.80 מטר |
|
תקופת פעילות |
מ-2017  |
|
עמדה |
חלוץ |
|
מועדוני נוער |
|

|  |  |
| --- | --- |
| 2007–2011 2011–2013 2013–2017 | איזל ד'אבאו FC בורגווה-ז'ליו אולימפיק ליון |

 |
|
מועדונים מקצועיים כשחקן\* |
|

|  |  |  |
| --- | --- | --- |
| **שנים** | **מועדונים** | **הופעות (ש)** |

 |
|

|  |  |  |
| --- | --- | --- |
| 2016–2020 2017–2020 2020–2022 2022–2025 2025– | אולימפיק ליון ב' אולימפיק ליון ניס סטאד רן אולימפיק מרסיי | 33 (14) 8 (0) 75 (22) 83 (25) 14 (10) |

 |
|
נבחרת לאומית כשחקן\*\* |
|

|  |  |  |
| --- | --- | --- |
| 2016 2016–2017 2017–2018 2018 2019 2019–2023 2023– | צרפת צרפת עד גיל 16 צרפת צרפת עד גיל 17 צרפת צרפת עד גיל 18 צרפת צרפת עד גיל 19 צרפת צרפת עד גיל 20 צרפת צרפת עד גיל 21  אלג'יריה | 11 (4) 13 (15) 5 (7) 8 (5) 6 (5) 31 (12) 14 (0) |

 |
|
\* הנתונים מתייחסים למשחקי הליגה בלבד ומעודכנים ל-12 ביוני 2025 \*\* הנתונים בנבחרת מעודכנים ל-12 ביוני 2025 |
|   |

**אמין פריד גואירי** (בצרפתית: **Amine Ferid Gouiri**; נולד ב-16 בפברואר 2000 בבורגואן-ז'לייה שבצרפת) הוא כדורגלן צרפתי-אלג'יראי המשחק בעמדת החלוץ בקבוצת אולימפיק מרסיי מליגת העל הצרפתית ובנבחרת אלג'יריה.

## קריירת מועדונים

### אולימפיק ליון

גואירי הגיע למחלקת הנוער של אולימפיק ליון מליגת העל הצרפתית בשנת 2013, ובשנת 2017 חתם על חוזה מקצועי ראשון במועדון. הוא שיחק בעיקר בקבוצת המילואים של המועדון. ב-19 בנובמבר 2017 ערך גואירי את הופעת הבכורה שלו בקבוצה הראשונה של המועדון, בתיקו 0-0 נגד מונפלייה במסגרת המחזור ה-13 בליגה לעונת 2017/2018. בסך הכל ערך גואירי שמונה הופעות ליגה במועדון, מבלי להבקיע שער.

### ניס

ב-1 ביולי 2020 חתם גואירי על חוזה לארבע עונות בניס מליגת העל הצרפתית. ב-23 באוגוסט ערך גואירי את הופעת הבכורה שלו במועדון, כשהבקיע צמד שערי בכורה בניצחון 2-1 על לאנס במסגרת המחזור הראשון בליגה לעונת 2020/2021. בעונתו הראשונה במועדון ערך גואירי 34 הופעות ליגה, בהן הבקיע 12 שערים.

## קריירה בינלאומית

גואירי היה מלך השערים של טורניר אליפות אירופה עד גיל 17 שנערך בשנת 2017.

גואירי היה חלק מסגל נבחרת צרפת עד גיל 21 בטורניר אליפות אירופה עד גיל 21 בשנת 2021, וערך ארבע הופעות בטורניר.

ב-12 באוקטובר 2023 ערך גואירי את הופעת הבכורה שלו בנבחרת אלג'יריה, בניצחון 5-1 על נבחרת כף ורדה במשחק ידידות.

נכלל בסגל נבחרת אלג'יריה לטורניר גביע אפריקה לאומות 2023, אולם בהמשך נגרע מהסגל. נכלל בסגל נבחרת אלג'יריה למונדיאל 2026.

## קישורים חיצוניים

 מדיה וקבצים בנושא **אמין גואירי** בוויקישיתוף

* אמין גואירי, ברשת החברתית X (טוויטר)
* אמין גואירי, באתר Transfermarkt
* אמין גואירי, באתר Soccerway
* אמין גואירי, באתר BDFutbol
* אמין גואירי, באתר WorldFootball.net
* אמין גואירי, באתר National Football Teams
* אמין גואירי, באתר FootballDatabase.eu
* אמין גואירי, באתר ESPN

## הערות שוליים
# פלאוקן

| תור הפלאוגן |
| --- |
|
כדור הארץ במהלך גיל סלנדיאן בפלאוקן, כ-60 מיליון שנים לפני זמננו. |
|

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Pre | Ꞓ | O | S | D | C | P | T | J | K | Pg | N | Q |

 |
| עידן | תור | תקופה | גיל | גיל במיליוני שנים |
| ק נ ו ז ו א י ק ו ן | נאוגן | מיוקן | אקוויטניאן | **צעיר יותר** |
| פלאוגן | אוליגוקן | צ'אטיאן | 23.03–27.82 |
| רופליאן | 27.82–33.9 |
| אאוקן | פריאבוניאן | 33.9–37.8 |
| ברטוניאן | 37.8–41.2 |
| לוטטיאן | 41.2–47.8 |
| איפרסיאן | 47.8–56.0 |
| פלאוקן | תנטיאן | 56.0–59.2 |
| סלנדיאן | 59.2–61.6 |
| דן | 61.6–66.0 |
| **Mz** | קרטיקון | עליון | מאסטריכט | **עתיק יותר** |
| חלוקה של תור הפלאוגן על פי לוח הזמנים הגאולוגי הבין-לאומי (ICS). |

הקוריפודון (Coryphodon), יונק קדום שנראה כמו היפופוטם ונכחד לאחר הפלאוקן.
**פלאוקן** היא תקופה בפלאוגן שבעידן הקנוזואיקון והיא התקופה הקדומה ביותר בעידן זה. משך תקופתה 10 מיליוני שנים, מלפני 66 מיליוני שנים עד לפני 56 מיליוני שנים. היא מחולקת לשלושה גילאים (תת-יחידות זמן של תקופה): דניאן (Danian), סלנדיאן (Selandian) ותנטיאן (Thanetian).

הרבה מהיונקים של התקופה היו קטנים מאוד ועוד טרם מילאו את הגומחות של הדינוזאורים שנכחדו, אך כמה עופות התפתחו לממדים גדולים כמו הגסטורניס, וכך גם כמה זוחלים כמו הטיטאנובואה והוואנגונוסוכוס (*Wannaganosuchus*). בסוף התקופה התפתחו גם כמה יונקים גדולים כמו הקוריפודון (*Coryphodon*), הברילמבדה (*Barylambda*) והטיטאנואידס (*Titanoides*) מסדרת הכימולסטיים, וכן מינים של דינוצרטים ולווייתנים קדומים. בתקופה זו היה אקלים לח וגשום שגרם לשגשוג של יערות.

מקור השם מיוונית עתיקה: "παλαιός" (פלאיוס) - "עתיק יותר" ו-"καινός" (קאינוס) - "חדש" בהתייחס לבעלי החיים שהופיעו בתקופה זו.

## ראו גם

* לוח הזמנים הגאולוגי

## קישורים חיצוניים

 מדיה וקבצים בנושא **פלאוקן** בוויקישיתוף
* science/late-Paleocene-Epoch פלאוקן, באתר אנציקלופדיה בריטניקה (באנגלית)

|  |
| --- |
| קנוזואיקון |
| פלאוגן | נאוגן | רביעון |
| פלאוקן | אאוקן | אוליגוקן | מיוקן | פליוקן | פלייסטוקן | הולוקן |

 ערך זה הוא קצרמר בנושא גאולוגיה. אתם מוזמנים לתרום לוויקיפדיה ו**להרחיב אותו**.
# ל'אטאלנט

ל'אטאלנט
L'atalante|  |
|
בימוי |
ז'אן ויגו |
|
הופק בידי |
ז'אק-לואיס נאנס |
|
תסריט |
ז'אן ז'נה, אלברט ריירה, ז'אן ויגו |
|
עריכה | Louis Chavance  |
|
שחקנים ראשיים |
מישל סימון, דיטה פארלו, ז'אן דסטה |
|
מוזיקה |
מאוריץ ג'ובר |
|
צילום |
בוריס קאופמן  |
|
מדינה |
צרפת  |
|
חברת הפקה |
גומון  |
|
חברה מפיצה |
גומון, נטפליקס  |
|
שיטת הפצה |
וידאו על פי דרישה  |
|
הקרנת בכורה |
12 בספטמבר 1934 |
|
משך הקרנה |
89 דקות |
|
שפת הסרט |
צרפתית |
|
סוגה |
סרט דרמה, סרט רומנטי  |
|
מקום התרחשות |
פריז  |
| **דף הסרט ב־IMDb** |
|   |

**ל'אטאלנט** (בצרפתית: **L'atalante**) הוא סרט צרפתי משנת 1934 שביים ז'אן ויגו, בכיכובם של ז'אן דסטה, דיטה פארלו, ומישל סימון.

## תקציר העלילה

הסרט מתחקה אחר קורותיו של ז'אן, הקפטן של הדוברה ל'אטאלנט ואשתו החדשה, ג'וליט (דיטה פארלו). הם נישאים לאחר שבקושי הכירו זה את זה, בעיירה הפרובינציאלית של ג'וליט. הסצנה של צעדתם מהחתונה לסירתו של ז'אן מצולם בסגנון מקוטע והוא מבשרו של הגל החדש של הסרטים הצרפתיים. הם יוצאים לטיול לפריז, מסע המשמש הן להובלת מטען והן כירח הדבש שלהם. מתח ניצת בקרב הצוות, אשר אינם רגילים להימצאותה של אישה על הספינה. רוב הקונפליקט נובע מז'אן שמתעוררת בו קנאה זועמת, הוא מנפץ צלחות, ומרים עוגן כל אימת שמזדמן, לאחר שהוא מגלה את ג'וליט ועמיתו ז'ול (מישל סימון) משוחחים בתאו של ז'ול.

כשהם מגיעים לפריז הולכים ז'אן וג'וליט למועדון מוזיקה. שם הם פוגשים ברוכל המפלרטט עם ג'וליט, דבר המוביל לריב עם ז'אן. ג'וליט שלא אוהבת את חיי הספינה ונמשכת לאורותיה של פריז, בורחת עם הרוכל. זאן שננטש מאחור זועם, מותיר אותה מאחור ואחר כך הוא שב לאחר שהחליט לחפש אותה.

## ההערכה לסרט

הסרט קיבל שבחים בשל סגנונו הריאליסטי-פואטי החוזה את הנולד, אולם הוא גם כלל קטעים סוריאליסטים מפתיעים, כמו התמונה הכפולה של מישל סימון בקטע ההיאבקות והסצנה שבה ז'אן קופץ לנהר. כפי שצוין הסרט חביב על יוצרים בני הגל החדש בקולנוע הצרפתי, שסרטיהם מכילים רמיזות רבות לעבודותיו של ז'אן ויגו.

המפיצים המקוריים של הסרט צמצמו את משכו בניסיון לעשותו פופולרי יותר והוסיפו לשם הסרט את הכותר Le Chaland Qui Passe, שם שיר בן התקופה, שאף הוכנס לתוך הסרט.

ל'אטאלנט נבחר לסרט העשירי בטיבו בכל הזמנים במשאל של Sight & Sound משנת 1962 ולמקום השישי ב-1992.

הצילום שקצר את ההלל היה של בוריס קאופמן, מאוחר יותר הוא הפליג לצלם סרטים גדולים בהוליווד כמו חופי הכרך. אף על פי כן, הוא תיאר את עבודתו עם ויגו כ"גן עדן קולנועי".

## לקריאה נוספת

* דני מוג'ה, **אהבנו כל כך – 100 סרטי מופת**, מפה - מיפוי והוצאה לאור, 2003, הערך "ל'אטאלנט", עמ' 26–28

## קישורים חיצוניים

 מדיה וקבצים בנושא **ל'אטאלנט** בוויקישיתוף

* "ל'אטאלנט", במסד הנתונים הקולנועיים IMDb (באנגלית)
* "ל'אטאלנט", באתר נטפליקס
* "ל'אטאלנט", באתר AllMovie (באנגלית)
* "ל'אטאלנט", באתר Rotten Tomatoes (באנגלית)
* "ל'אטאלנט", במסד הנתונים הקולנועיים KinoPoisk (ברוסית)